Gracias por a información, que ye intresant y comentan as localidatz, o que no fan en o diccionario de termins cheograficos. Para cuenta que en esta clase de termins bi ha solapacions inevitables. Quan yo feba os articlos de lugars creigo que veyié que sima tamién se diz en aragonés. Trucho me dició a guía d'as pinturas rupestres d'o Vero que significa como agujero y ixa guía ye de Fonz. En celtiberia.net dicen que Trucho provién d'o vasco iturritxo, y iturri ye "fuent". Con o d'espluga y cueva ya sabes que as dos son aragonesas o que ya no se ye si son sinonimos totals. Si viver ye una surchencia karstica ye bella cosa desconoixco pero tampoco ye guaire estranio...os macizos karsticos son de dificil actividat agricola y ganadera y ye en as surchencias karsticas, en bellas dolinas, en os poljes on se fa millor este tipo d'actividatz por haber-ie suelo (archilas de descalcificación) y augua (que no se queda guaire en os suelos d'os monts). En o de que marmita (¿de chigant?) siga badina pienso o mesmo que tu, badina ye un termin muito més amplo que ixe caso particular. A cornisa yo li diría millor "cinglo" no se si n'este caso vale tanto cinglo como faixa...yo pensaba que faixa en aragonés se puet aplicar a qualsiquier afloramiento d'un estrato, como fendo faixas en o terreno, sigan estratos grans u chicos. En o concepto de cinglo si que bi ha una ideya de tramo estratigrafico masivo que chenera un important desnivel.--EBRO 18:12 27 feb 2011 (UTC)